
2 राजितवहादुर श्रेष्ठ 

१. न्ह्यखें 

मनू सामाजिक प्राणि खः। समाजं विमुख जया: जीवन न्ह्याकेग कतः व्यर्थ खः घेग मानसिकस्थितिं 
यानाः सम्मुन्नत-समाज निर्माणया ज्याखँय्‌ मनुखं निरन्तर पला: न्ह्याकाच्चन । थकिया हे लिच्च कथं 
मेमेपिं प्राणिसिबें मनू-समाज उच्चविन्दुइ थ्यन । ससंस्कत व ससभ्य-समाज निर्माणया थीथी अवयवमध्ये 
काव्य (साहित्य) नं खः । आदिमकालंनिसें चायूकं मचायूकं मनत काव्यसिर्जनाय्‌ तल्लीन जयाच्वन | 
उकिं मनू व काव्यया स्वापू ला व लुसिथें जुइ । काव्यया उच्च सम्मान व मल्यांकन जग समाज हे 


नैतिकवान जुइ । 
कविं छु सिर्जना याइ, वहे काव्य (साहित्य) जुइ ॥' काव्यसिर्जना साधारण अशिक्षित मनखं 


यायूफैमखु धैगु अलंकारवादीशास्त्रीतयूगु मत दु । शब्दार्थया दुग्यंक ज्ञान दुम्ह हे कवि जइ धैग भामह 
(ईस्वी ६ शदी)या काव्यालंकार सफुती उल्लेख जुयाच्वंगु दु । अथे हे लोकव्यवहार, शब्दशास्त्र, अभिधान, 
कोश, छन्द शास्त्र, कला, कामशास्त्र, काव्यशास्त्र व दण्डनीतिया ज्ञान दुम्ह जक कवि जुइ धकाः वामनं 


(ईस्वी ८ शदी) थःगु काव्यालंकारसूत्र सफती न्ह्यथनातःग॒ द (वर्मा, २०१३१७८) । अथे हे मेमेग 
काव्यशास्त्रय्‌ नं समाजं हनाबना यानातःम्ह व्यक्तिया रुपय्‌ कवि-गुणया चर्चा यानातःगु दु । ज्ञानार्जन 
शिक्षित व्यक्ति काव्य सिर्जना याइगुलिं काव्यं समाजयात भिंगु लँपुइ दिशानिर्देश याइ। काव्य धैगु समाजं 
ग्रहण-योग्य गुणयुक्त जुइ । 

काव्य संरचनाय्‌, बनौटय्‌ वा भावनाय्‌ त्रुटि जुलकि पाठकया नुगलय्‌ वा मष्टिस्कय्‌ मखुगु 
छाप लायफ्‌ । थुकिं समष्ट काव्ययात कुप्रभाव लाकी, गथेकि मेशीनया छता जक ब्व स्यनकि उकिया 
औचित्य दइमखु । साक्क जा नयाच्वनीबलय्‌ चिकिचाग्वःगु फिगः वलकि स्वाद हे तनी । उकि दोषरहित 
गुणयुक्त काव्यसिर्जना हे काव्यकार(कवि)या दायित्व खः धैगु देहवादी (अलंकारवादी) काव्यशास्त्रीतयूगु 
धापू खः । प्रारम्भिक इलय्‌ काव्य-सिर्जनाय्‌ छुं भतिचा दोष दःसां गहन अध्ययन व अभ्यास अज्यागु दोष 
गौण जुजुंवनी धकाः भाववादीतयूसं दोषप्रति उदारभाव क्यनी । थुकिया अःखः काव्यसिर्जनाय्‌ देहवादीत 


१ न्हापा कविं गद्य, पद्य वा चम्पु शैलीं च्वयातःगु न्ह्याग्गुं सृजना काव्य जुइ । तर थौंकन्हय्‌ काव्य या अर्थ संकुचन 
जुयाः पद्यं च्वयातःगु जक काव्य जुइ धकाः थुइकेगुः यानाच्चन । 


(१२०) 


GRIT जर्नल 
कठोर खनेदु । काव्यय्‌ चिकिचाधंगु दोष हयगु नं कपुत्र जन्म यायग ति ग्यं, उकि कवियाके भिंग-काव्य 


सिर्जना यायूणु पूण-क्षमता मदुसा काव्य-सिर्जनां मयायगु हे भिं जुइ धैग देहवादीतयग विचा: ख: । इमिग 
विचा:कथं गन दोषमुक्त जुइ, अन काव्यगुण जुड । 


२. काव्यगुणया चर्चा 


काब्यशास्त्रीतयूसं शब्दार्थयात काव्यया शरीर (म्ह), रसयात आत्मा, गणयात आत्माया धर्म 
काव्यदोषयात काणत्व-अन्धत्व (कां) व अलंकारयात कटक-कण्डलादि कथं कायग या: (सिंह मिति मद 
१३७) । गुणया शब्दार्थ - दोषाभाव, विशेषता, आकर्षक व शोभाकारी धर्म खः । 


सस्कृत काव्यशास्त्रय्‌ भरत(अ. इपू १ शदी)या नाट्यशास्त्रम्‌ निसें जगन्नाथ(ईस्वी १७ शदी)या 
रसगंगाधर सफूती तकं काव्यगुणया चर्चापरिचर्चा जुयाच्चंगु दु (पौडेल, २०५७:६१) । काव्यगुणया वारे 
दकले न्हापां भरतं थःगु नाट्यशास्त्रय्‌ उल्लेख याःगु खः । भरतं काव्यगुणयात दोषया विपर्यय धकाः 
परिभाषित यात", तर विपर्ययया शाब्दिक अर्थ धाःसा उल्लेख मया: । लिपा विपर्यय खंग्वःयात कया: 
मतभेद जुल । गुलिसिनं दोषया अभाव धाइसा गुलिसिनं दोषया विपरीत । आपासिनं दोषया विपरीत 
अर्थय्‌ भरतं विपर्यय खँग्वः छयःगु खः धकाः अनुमान यात (संहाय, २०२४:४२२) । काव्यसौन्दर्यया शोभा 
नाश याइगु तत्व दोष खःसा, काव्यशोभा थकाइगु मूतत्व गुण खः धेगु भरतया आशय खनेदु | गुण व 
अलंकारं नाटकय्‌ वाचिक अभिनययात प्रभावशाली याइ धका: भरतं गुण व अलंकारयात समान महत्व 
ब्यूगु दु। नाट्यशास्त्र सफ्‌ नाटक-विषय केन्द्रीत जूगुलिं विशेषयाना: नाटकीय गुणयात कया: भरतं थःग्‌ 


विचा: तःगु खः । भरतधुंकाः मेम्ह काव्यशास्त्री भामहं स्वंगू शलोकय्‌ त्रिगुण (माधुर्य, ओज व प्रसाद)या 
बारे चर्चा यात । 


भामहया हे शिष्य दण्डीं (ईस्वी ७ शदी) थःगु काव्यशास्त्र सफ काव्यादर्शय्‌ शब्द व अर्थया 
उपकारक तत्वकथं गुणयात परिभाषित यासे मार्गया प्राणया रुपय्‌ गुणयात प्रस्तुत यात । दण्डीं 
काव्यगुणयात अलंकारया अंगकर्थ जक नालाकाल । 


इस्वी ८ शदीयाम्ह रीतिवादया प्रवर्तक वामनं थःगु काव्यालंकारसूत्रवृत्ति सफुती गुणयात 
रीतिया प्राणया रुपय्‌ काल । रीतिया आवश्यक तत्व गुण खः धैगु वामनया धापू खः । वया हे धापूकथं 
विशिष्ट पदरचना धैगु रीति, अले गुण वयागु विशिष्ट आत्मरुप धर्म खः । वामनं गुण व अलंकारया 
स्पष्ट बिभेद कयना: गुणयात काव्यशोभाकारक व अलंकारयात काव्यशोभावर्द्धक तत्वकथं परिभाषित 
यात ।* काव्यगुणया स्पष्ट परिभाषा ब्यूम्ह वामन हे खः । वामनं गुण मदुगु काव्यात तिसां तियात:म्ह 
यौवनहीन, आकर्षणहीन मिसालिसे तुलना यात । छम्ह मिसा अलंकारहीन जूसां गुणयुक्त जुइमाःथें काव्य 
नं अलंकारहीन जसां गुणयुक्त जुइमा: धैगु वामनया तक ख: । 


गंगग शदीयाम्ह आनन्दवर्धन थःग ध्वन्यालोक सफती थः पूर्व काव्यशास्त्रीपिं भरत, भामह 
दण्डी उदभटपिन्सं शब्दार्थया धर्म हे काव्यगण ख: धका: नालावयाच्चंगुयात खण्डन पास काव्यात्माभुत 
रसया धर्म हे काव्यगण ख: धैग तर्क तल । गण रसय्‌ आश्रित जुड़ धका: गुणया स्वतन्त्र अस्तित्वयात 
स्वीकार मयासें फरक मत न्ह्यब्वल । आनन्दवर्धनया कथं रसया अनिवार्य उपकारक तत्व हे काव्यगण 





२ एत एव विपर्यस्ता गुणा: काव्येषु कीर्तिताः (नाट्यशास्त्र, १७/९4) 
३ काव्यशोभायां कर्तारो धर्मा गुणाः । 
तदतिशय हेतवस्त्वलंकारा: ॥ त 
ये खलु शब्दार्थयोः धर्मा: काव्यशोभा कुर्वन्ति ते गुणाः । (काव्यालंकारसूतरवृत्त, ३/१1) 


(१२१) 


वळ जर्नल इस्वी र्या धर्मक 

आनन्दवर्धनया घ्वहे धापूयात नाला. मम्मटं (ईस्वी ११ शदी) गुणयात शब्दा थं नालेग 

नल गुणयात रसया धर्म नालाकाल । गथे सौर्य आदि गात. उत त हे काव्यगुण नं 

पा धर्म जुड, वर्ण (वर्ण, रचना, वृत्त) आदिया मल EC UT Uo Te की 

रसया धर्म जुई, दो) आदिपिन्सं रसयात उत्कषावस्थाय्‌ थ्यंकीगु तत्वया रुपय्‌ काव्यगुणयात 
थ (ईस्वी १४ शदी) भावयात 

विश्वनाथ ( अभिन्न स्वापू दइ, रस वा भावयात उत्कर्षय्‌ थ्यंकेग 


उमिग धापूकथं गुण मूलरुपं रस वा भावनाप अ , रर 
काल । उमिगु धापूकथ गुण मू | व Bona 
ज्या गणं याइ । सत्रौं शदीया जगन्नाथ धाःला ७ शब्दार्थया धर्मकथं काल । 


थकथं गृणयात कयाः काव्यशास्त्रीतयूसं थःथःगु अवधारणा साता द । समग्रय्‌ धायबलय 
भरत, रुद्रभटट, उद्भटपिन्सं गुण व अलंकारयात छ्गू हे हक हि खः न धका: शाण याः । भामह 
दण्डीपिन्सं गुणया महत्व दःसां गुण धैगु अलंकार a I र नालेगु यात । वामनं 
गुण हे काव्यशोभाकारक, काव्यया सर्वाधिक महत्वया सौन्दर्य प्रजनक जू अलंकार गुणं हे हेर प्रजनित 
शोभावर्दगक जक खः धकाः गुणयात अलंकारसिबें च्वय्‌ तल । आनन्दवने, सन्मट, विश्वनाथपिन्स गुण 
रसय आश्रित जइगलिं थ्व आन्तरिक अनिवार्य रसपोषक अंग खः धकाः परिभाषित यात । रसवादी वा 
भाववादीतय्‌ विचाःकथं काव्यगुण शब्दार्थनिष्ठ मखुसे रसनिष्ट जुइ, अले गुण रसय्‌ आश्रित जुइ । फुक्क 
काव्यशास्त्रीतयूगु विचा:यात छथाय्‌ तयूबलय्‌ गुण काव्यया उत्कर्षाघायक, पोषक अज्याःगु तत्व खः, 
गुगु रसाश्चित जुइसा गौणकथं शब्दार्थनिष्ठ नं जुई । 
३. काव्यगुणया भेद 

काव्यगणया भेद (प्रकार वा ल्याः)य्‌ काव्यशास्त्रीपनि छता हे मत मदु । नाट्यशास्त्रय्‌ भरतं 
काव्यगुणया ल्याः भिगू क्यनातःगु दु - श्लेष, प्रसाद, समता, समाधि, माधुर्य, ओज, सुकुमार, अर्थव्यक्ति, 


उदार व कान्ति । 
श्लेषः प्रसाद: समता समाधिः माधुर्यओजः पदसौकुमार्यम्‌ । 
अर्थस्य च व्यक्तिरुदारता च कान्तिश्च काव्यश्च गुणा दशैते ॥ (नाट्यशास्त्र, १७/९५) 
दण्डिं नं काव्यगुण भिता हे कयन - श्लेष, प्रसाद, समता, माधुर्य, सुकुमारता, अर्थव्यक्ति, 
उदारता, ओज, कान्ति व समाधि । वामनं काव्यगुणयात शब्दगुण व अर्थगुण यानाः निव्वय्‌ व्वथल । 
हाकनं शब्दगुणयात किता व अर्थगुणयात मिता याना: काव्यगुणया ल्या: नीगू थ्यंकल । भोजं काव्यगुणया 
ल्या: न्हयूनिगू (७२) थ्यंकल । 
अरिनपुराणय्‌ गुणया भेद स्वंगू क्यनातल - शब्दगुण, अर्थगुण व उभयगुण । थुपिं स्वंगुलिं 
गुणयात हाकनं खुगू खुगू ल्याखय्‌ ब्वथलाः काव्यगुण ल्या: झिंच्याग्‌ कयन । 
शब्दगुण - श्लेष, लालित्य, गाम्भीर्य, सुकुमार, औदार्य, ओज 
अर्थगुण - माधुर्य, संविधान, कोमलता, उदार, प्रौढि, सामयिकता 
उभयगुण - प्रसाद, सौभाग्य, यथासांख्य, प्राशस्त्य, पाक, राग 
दे ग थःसिबें न्त्यःयापिं फुक्क काव्यशास्त्रीपिन्त खण्डन यासे काव्यगुणयात माधुर्य, ओज व 
हन bo जक ब्वथल। गुणया माध्यमं रस अभिव्यक्त जुइगुलिं रसयात ध्यान तयाः काव्यगुणया 
स्वंगू गुणयात हे ८ RR Fe राजशेखर, मम्मट, हेमचन्द्र, विश्वनाथ आदि काव्यशास्त्रीपिन्सं 
"गू गुणयात हे मान्यता बिल । थौतक त्रिगुणया अवधारणां थाय्‌ कयाच्वन । 
४ आत्मन एवं हि यथा शौर्यादियो 
था शोर्यादियो नाकारस्य तथा सरस्येव माधुयदियो गुणा न वर्णानाम्‌ । (काव्यप्रकाश, ८/६६) 
(१२२) 


निरा रिया जर्नल 
३.१. माधुर्यगुण 


माधुर्यया शब्दार्थ मधुर जुइगु विशेषता, मिठास, रोचक ख: । काव्यगुणया सन्दर्भय काव्यशास्त्रीतय्‌सं 
शीथी कथं परिभाषित यानातःगु दु । भरतं श्रुतिमधुरता हे माधुर्य खः धकाः नालाकाःगु दु । दण्डीं 
रसमय, शिष्टता, सुसंस्कृतयात माधुर्य गुणकथं परिभाषित यात । ध्वनिवादी आचार्यतय धापूकथं सहृदयी 
(पाठक)तयगु मन चञ्चल याइगु, आल्हादित याइगु गुण हे माधुर्यगुण खः । थुकथं श्रुतिमधुर, श्रुतिसुखद, 
समासरहित, उक्तिवैचित्रय, चित्तयात द्रवित याइगु विशेषता हे माधुर्यगुण ख: । श्रुंगाररस (सम्भोग व 
विप्रलम्भरस), शान्तरस, करुणरसया रचनाय्‌ माधुर्यगुण खनेदइ ।* माधुर्यगुण वेदर्भीरीतिया अनुकुल जुइ। 
माधुर्यगुणय्‌ खनेदइगु विशेषता थुकथं दु । 


३.१.१ वर्णया छ्यलाबुला - 


- माधुर्यगुणय्‌ क्वय्‌ न्ह्यथनातःगु वर्णया जक छयलाबुला जुइ । 
क, ख, ग, घ, ङ 
च, छ, ज, क, ज 
त, थ, द, ध, न, 
प, फ, ब, भ, म 
र, ण 
- माधुर्यगुणय्‌ ट, ठ, ड, ढ मूर्धन्य वर्ण छ्यली । 
३.१.२ समास 
माधुर्यगुणय्‌ चिचिहाकःगु जक समास छयली, दीर्घ समासयृक्त जटिल पदया छ्यलावुला 
माधुर्यगुणय्‌ वइमखु । समासहीन पदया छ्यलाबुला अझ बांला: तायकी । 
३.२ ओजगुण 


ओजया शाब्दिक अर्थ तेज, प्रताप, फर्ति, दीप्ति ख: । काव्यय्‌ न्यनीम्हेसिया मनय्‌ उत्साह, 
वीरता, आवेश, उत्तेजना, उमंग, जागरण आदि थनेगु क्षमतायात हे ओज धाइ । भरतं दीर्घ समासयुक्त 
पद व अर्थ गाम्भीर्य श्रवणसुखद्‌ शैलीयात ओजगुणकथं कायग यात । आनन्दवर्धनं चित्त दीप्तिकारक 
रचनाकथं ओजगुणयात काल । विशवनाथया कथं सहृदयीयात जोश थकाइगु तत्व हे ओजगुण ख: । 
वीररस, रौद्ररस, विभत्सरसय्‌ ओजगुणया प्रयोग अधिक जुइ । ओजगुण गौडीरीति अनुकूल जुड । 


- ओजगुणय्‌ ट, ठ, ड, ढ, ष, श, र, रेफयुक्त कठोर वर्ण दुथ्यानाच्वंगु शब्दत छयली । 
न्हापांगु वर्गया क, च, ट, त, प लिसे तृतीय वर्गया ग, ज, ड, द, व वर्णलिसे अथे हे द्वितीय 
वर्गया ख, छ, ठ, थ, फ लिसे चतुर्थ वर्गया घ, क, ढ, ध, भ लिसें स्वानावइगु खंग्वःया 
छयलाबुला जुइ । 


- रेफया अधिक प्रयोग जुइ । 
- दीर्घसमासया छयलावुला जुड । 





५ श्रुंगारे अर्थात्‌ सम्भोग द्रूतिर्गलितत्वमिवव । 
करुणे विप्रलम्भे तच्छान्ते चातिशयान्वितम्‌ ॥ (काव्यप्रकाश, ८/६८) 


(१२३) 





प्रसादया शाब्दिक अर्थ प्रसन्नता, विकसित जुइगु ख: । भरतया कथं स्वच्छ, सरल, व सहजग्राह्यता 
अर्थात्‌ न्यनेवं हे याउँक अर्थ थुइगु गुणयात प्रसादगुण धाइ । यःया प्रसाद नयूवं तुरुन्त हे सुखशान्तया 
भाव पिज्वइथें, मतचिकनय्‌ मि तयूव॑ छत्थुं हुरर च्याइथें, काव्य ब्वनेवं शिक्षित-अशिक्षित पाठकं उकिया 
तुरुन्त अर्थ बीफइगु, भाव छर्लंग जुइगु, गुण हे प्रसादगुण खः । अर्थ स्पष्ट, सहजग्राह्य हे प्रसादगुणया 
विशेषता खः । प्रसादगुण फुक्क रसय्‌ निहित जुइ । प्रसादगुण पाञ्चालिरीति अनुकुल जुइ । 


श्रृंगार, करुण, शान्त 


दर्भ 

वीर, वीभत्स, रौद्र 
पाज्चाली फुक्क रस 

४. अन्तय्‌ 


गुणया चर्चा मुख्ययानाः अलंकारवादी, रीतिवादी व रस-ध्वनिवादी आचार्यतयूसं याःगु दु । 
अलंकारवादी व रीतिवादी विचारकतय्‌सं गुणयात शब्दार्थय्‌ आश्रित धर्मकथं नालेगु यातसा, रस व 
ध्वनिवादीतय्‌सं रसय्‌ आश्रित धर्मकथं नालाकाःगु खनेदु । अलंकारवादीतय्‌सं गुणयात अलंकारया हे रुपय्‌ 
कायगु याः । अलंकार व गुणदथुइ खास पाकेगु कुत: मया: । दण्डीं धाःसा गुणयात अलंकारसिबें विशिष्ट 
शब्द व अर्थया उपकारक व मार्गया प्राणया रुपय्‌ काल । अयूनं अलंकारसिबें पाःगुकथं मतायूक्‌। गुणयात 
अलंकारलिसे पाक्क स्पष्ट रुपं परिभाषित याःम्ह रीतिवादी आचार्य वामन हे खः । अग्निपुराणय्‌ गुणया 
चर्चा थुकथं यानातल - अलंकृत जूसां गुणहीन काव्य प्रिय जुइमखु, मिसाया सौन्दर्य गुणरहित शरीरय्‌ 
हार मात्र भार जुइ । संस्कृत काव्यशास्त्रय्‌ काव्यगुणया चिन्तन मनन निरन्तररुपं न्ह्यानावयाच्वंगु 
दु । शुरु शुरुइ काव्यगुणयात शब्दार्थ आश्रित धर्म रुपय्‌ परिभाषित जुलसा लिपा रसाश्रित धर्मया रुपय्‌ 
परिभाषित यात (शर्मा, २०६७२३) । थुपिं निगू मत मध्येय्‌ रसय्‌ आश्रित मान्यतां आपाः थाय्‌ काःगु 


खनेदु । 


गुणलिसें रीति व रसया स्वापू - 







लिधंसा 

पौडेल, विष्णुप्रसाद, विसं २०५७, सस्कृत काव्यशास्त्र। काठमाडौं: भुंडीपुराण प्रकाशन । 

भट्टराइ, गोविन्दप्रसाद, विसं २०३१, पूर्वीय काव्य-सिद्धान्त । ये: नेपाल राजकीय प्रज्ञाप्रतिष्ठान । 

भारद्वाज, रामदत्त, विसं २०१९, काव्यशास्त्र की रुपरेखा । दिल्ली: सूर्यप्रकाशन । 

वर्मा, धीरेन्द्र, ब्रजेश्वर वर्मा, रामस्वरुप चतुर्वेदी व मेमेपिं, सन्‌ २०१३, हिन्दी साहित्य कोश भाग १ 
पारिभाषिक शब्दावली (भिगूगु संस्करण) । वाराणसी: ज्ञानमण्डल लिमिटेड । 

शमां, मोहनराज व खगेन्द्रप्रसाद लुइटेल, विसं २०६७, पूर्वीय र पाश्चात्य साहित्य सिद्धान्त (स्वंगूगु 
संस्करण) । येँ: विद्यार्थी पुस्तक भण्डार । ह 

सहाय, राजवंश, विसं २०२४, भारतीय काव्यशास्त्र के प्रतिनिधि सिद्धान्त । वाराणसी: चोखम्वा विद्याभवन । 

सिंह, राजकिशोर, मिति मदु, काव्यशास्त्र । लखनउ: प्रकाशन केन्द्र । 


(१२४) 


